به‌ پرسیارێكی ترسناك ده‌ست پێده‌كه‌م:
ئایا به‌ره‌و داهاتوویه‌ك ده‌ڕۆین کاری تیا نەبێت؟
ئه‌و پێشكه‌وتنه‌ به‌رچاوه‌ی ده‌یبینین
له‌ ته‌كه‌نه‌لۆژیادا وه‌ك ئۆتۆمبێلی بێشوفێر
بووه‌ته‌ هۆی سه‌رهه‌ڵدانی ئه‌م پرسیاره‌،
به‌ڵام چونكه‌ شتێكه‌ زۆرجار پرسراوە
چه‌ندین جار له‌ڕابردوودا،
ره‌نگه‌ ئه‌وه‌ی ده‌بێ له‌راستیا بیپرسین ئەوەیە
ئایا ئه‌م جاره‌یان به‌ڕاستی جیاوازه‌.
ترسی ئه‌م به‌ ئۆتۆماتیكی بوونه‌ ببێته‌ هۆی وه‌لانانی كرێكار
له‌كۆتایشدا ببێته‌ هۆی بێكارییه‌كی زۆر
بگه‌ڕێینه‌وه‌ بۆ ٢٠٠ساڵ له‌مه‌و پێش بۆ .شۆڕشی كرێكارانی ئینگلیز دژی پیشه‌سازی.
له‌و كاته‌وه‌، ئه‌م بابه‌ته‌ به‌دووباره‌یی سەریهەڵداوەتەوە.
پێشبینی ئه‌وه‌ ده‌كه‌م
زۆرینه‌تان هیچتان نه‌بیستبێ ده‌رباره‌ی راپۆرتی شۆڕشی سیانی،
به‌ڵام ئه‌مه‌ راپۆرتێكی دیار و گرنگه‌.
له‌لایه‌ن گروپێك خه‌ڵكی ژیره‌وه‌ داڕێژراوه‌..
له‌ناویاندا دوو هه‌ڵگری خه‌ڵاتی نۆبڵ هه‌یه‌--
راپۆرته‌كه‌ش خراوه‌ته‌ به‌رده‌ستی سه‌رۆكی ئه‌مریكا،
باسی ئه‌وه‌ ده‌كات ئه‌مریكا له‌ لێواری تێكچوونی ئابوری و كۆمه‌ڵایه‌تیدایه
له‌به‌رئه‌وه‌ی پیشه‌سازی ئۆتۆماتیكی خه‌ریكه‌ ملیۆنان خه‌ڵك
ده‌خاته‌ ده‌ره‌وه‌ی ئیش.
راپۆرته‌كه‌ خرابووه‌ به‌رده‌ستی سه‌رۆك لیندۆن جۆنسن
له‌ مانگی ئازاری ١٩٦٤.
ئێستا زیاتر له‌ په‌نجا ساڵه‌،
بێگومان ئەو شتە هەر ڕووینەداوە.
ئەمەش دووبارە و دووبارە چیرۆکەکە بووە.
ئه‌و زه‌نگه‌ چه‌ند جار دووباره‌ بۆتەوە.
به‌ڵام هه‌میشه‌ زه‌نگێكی هه‌ڵه‌یه‌.
چونكه‌ زه‌نگێكی هەڵەشە،
بوه‌ته‌ هۆی ڕێگایه‌كی زۆر رۆتینی بۆ بیركردنه‌وه‌ لێیی.
وه‌ پێمان ده‌ڵێت كه‌ به‌ڵێ،
ته‌كنه‌لۆژیا ڕەنگە هه‌موو كارگه‌كان وێران بكات.
ڕەنگە ببێته‌ هۆی سڕینه‌وه‌ی هه‌موو پیشه‌ و كاره‌كان.
به‌ڵام له‌هه‌مان كاتدا،
به‌ره‌وپێشچوون ده‌بێته‌ هۆی هاتنی شتی نوێ.
كارگه‌ی تازه‌ په‌یدا ده‌بن له‌داهاتوودا،
وه‌ ئه‌و كارگانه‌ش ده‌بێ خه‌ڵك بخه‌نه‌ سه‌ر ئیش.
وه‌ جۆرێكی تری كاركردن دێته‌ ئاراوه‌،
ره‌نگه‌ شته‌كانێك بن كه‌ ئێمه‌ هه‌ر به‌خه‌یاڵیشماندا نایه‌ت.
تا ئێستا چیرۆکەکە ئاوا بووە،
چیرۆکێکی ئەرێنیش بووە
ئه‌وه‌ ده‌رده‌خات كه‌ ئیشه‌ نوێكان كه‌ په‌یداده‌بن
به‌ گشتی زۆر باشترن له‌كۆنه‌كان.
بۆنمونه‌ تێكه‌ڵاوبوونی زیاتریان تێداده‌بێ.
له‌شوێنی سه‌لامتتر و له‌ژینگه‌ی ئاسوده‌تر ده‌بن،
پارەشی باشتر دەبێت.
جا بۆیه‌ ئه‌مه‌ شتێكی دڵخۆشكه‌ره‌.
ئه‌مه‌ ڕێگای كردنی شته‌كانه‌ تا ئێستا.
به‌ڵام یه‌ك جۆر كرێكار هه‌یه‌
بۆ ئه‌وان شته‌كه‌ تۆزێ جیاوازتره‌.
بۆ ئه‌و جۆره‌ كرێكارانه‌
ته‌كه‌نه‌لۆژیا به‌ته‌واوی ئیشه‌كانیان ده‌كوژێت، و
هه‌لی تازه‌شیان هه‌رگیز بۆ ناڕه‌خسێنێ.
ئه‌م كرێكارانه‌ش، به‌دڵنیایی،
ئه‌سپه‌كانن.
(پێكه‌نین)
بۆیه‌ ده‌توانم پرسیارێكی هانده‌رانه‌ بكه‌م:
ئایا ده‌كرێت له‌داهاتوودا،
رێژه‌یه‌كی به‌رچاوی ده‌ستی كاری مرۆڤ بێسوود بكه‌وێ
هاوشێوەی ئەسپەکان؟
ره‌نگه‌ په‌رچه‌كردارێكی ناوه‌كیتان تێدا درووست ببێ بۆ ئه‌مه‌.
وه‌ بڵێن" ئه‌مه‌ بێمانیه‌.
چۆن ده‌توانی مرۆڤ به‌ ئه‌سپ بچوێنیت؟"
ئه‌سپه‌كان به‌دڵنیایی شتێكی سنوردارن،
وه‌كاتێ ئۆتۆمبێل و بارهه‌ڵگر و تراكتۆر دێنه‌پێشه‌وه‌،
ئه‌سپ هیچی بۆ نامێنێته‌وه‌ بیكات.
به‌ڵام مرۆڤه‌كان زیره‌كییان هه‌یه‌؛
ده‌توانین فێربین، ده‌توانین به‌رگه‌بگرین.
هەروەها لەڕووی بیردۆزییەوە،
ئه‌مه‌ واده‌كات هه‌میشه‌ بتوانین شتێكی تازه‌ بدۆزینه‌وه‌،
وه‌ ده‌توانین هه‌میشه‌ په‌یوه‌ست به‌ ئابوری داهاتوو بمێنینه‌وه‌.
به‌ڵام هەندێک شت هه‌ن كه‌ به‌ڕاستی گرنگن تێیان بگه‌ین.
ئه‌و ئامێرانه‌ی كرێكاره‌كان ده‌خه‌نه‌ مه‌ترسیه‌وه‌ له‌داهاتو
هەندێک شتی وه‌ك ئۆتۆمبیل و بارهه‌ڵگر و تراكتۆر
كه‌ جێگایان به‌ ئه‌سپ له‌ق كرد.
داهاتوو پڕده‌بێت له‌ ئامێری بیركه‌ره‌وه‌، فێربوو، به‌رگه‌گر.
ئەمەش واتای ئەوەیە،
واتا ته‌كنه‌لۆژیا له‌كۆتایدا ده‌ستده‌كات به‌تێپه‌ڕاندنی
ئه‌و توانا بنچینه‌یانه‌ی مرۆڤ--
ئه‌وه‌ی ئێمه‌ جیاده‌كاته‌وه‌ له‌ئه‌سپه‌كان،
وه‌ زۆرترین شت تائێستا،
هێشتویه‌تی له‌لوتكه‌ی پێشكه‌وتندا بمێنینه‌وه‌،
پێویستە بمێننەوە، و
لەڕاستیدا زۆر پێویستە بۆ ئابروی.
ئه‌وه‌ی هه‌یه‌، زۆر جیاوازه‌،
ده‌رباره‌ی ته‌كنه‌لۆژیای زانیاری سه‌رده‌م
په‌ویوه‌ندیداره‌ به‌وه‌ی رابردو بینیمان؟
په‌نجه‌ ده‌خه‌مه‌ سه‌ر سێ شتی بنچینه‌یی..
یه‌كه‌م شت ئه‌وه‌یه‌، ئێمه‌ ئه‌و پرۆسه‌ به‌رده‌وامه‌ ده‌بینین
له‌ خێراگۆرانی به‌رده‌وام.
هه‌مووتان یاسای (مۆر)تان بیستووه‌،
له‌راستیدا زۆر بنكه‌فراوانتره‌ له‌وه‌؛
په‌لیكێشاوه‌ه‌ بۆ زۆربه‌ی شته‌كان، بۆنمونه‌ سۆفتوێر
په‌لیكێشاوه‌ بۆ په‌یوه‌ندییه‌كان، تۆڕی په‌یوه‌ندی و به‌ره‌وزیاتریش.
به‌ڵام له‌راستیدا گرنگترین شت بۆ تێگه‌یشتن
ئه‌وه‌یه‌ كه‌ ئه‌و هه‌ڵكشانه‌ ماوه‌یه‌كی زۆرە به‌رده‌وامه‌.
له‌راستیدا چه‌ند ده‌یه‌یه‌كه‌.
ئه‌گه‌ر له‌ كۆتایی١٩٥٠ هه‌ژماری بكه‌ین،
كاتێك یه‌كه‌م سوڕی كاره‌بایی .ته‌واوكار دانرا
ئه‌وه‌ی به‌دیمانكرد، سی جار دوو هێندبوونی هێزی ژماره‌یی بوو.
له‌و كاته‌وه‌.
ژماره‌یه‌كی نائاساییه‌ له‌ دوو هێندبوونی هه‌ر ژماره‌یه‌ك،
واتای چی دەگەیەنێت
واتا ئێمه‌ ئێستا له‌خاڵێكداین كه‌
ژماره‌یه‌كی نائاسایی له‌ به‌ره‌وپێشچوون ده‌بینین،
وه‌ شته‌كانیش به‌رده‌وام ده‌بن له‌ هه‌ڵكشان
له‌م خاڵه‌وه‌.
بۆیه‌ چاومان له‌سه‌ر چه‌ند ساڵ و ده‌یه‌ی داهاتووه‌،
پێم وایه‌ ئه‌مه‌ش واتا زۆر شت دەبینین
كه‌ خۆمان بۆ ئاماده‌نه‌كردووه‌.
به‌ره‌و زۆر شت ده‌ڕۆین کە سه‌رساممان ده‌كه‌ن
دووەم شتی گرنگ
ئه‌وه‌یه‌، ئامێره‌كان له‌ چوارچێوه‌یه‌كی .دیاریكراودا ده‌ستده‌كه‌ن به‌بیركردنه‌وه‌
مه‌به‌ستم له‌وه‌ ئاستی ژیری مرۆڤ نییه‌،
یا ژیری ده‌ستكردی ناو زیرەکی درووستکراو؛
به‌ساده‌یی مه‌به‌ستم ئه‌وه‌یه‌ ئامێره‌كان .توانای ئه‌نجامده‌رهێنان په‌یداده‌كه‌ن
كێشه‌كان چاره‌سه‌ر ده‌كه‌ن، و له‌هه‌مووی گرنگتر ده‌سده‌كه‌ن به‌ فێربوون.
له‌راستیدا، ئه‌گه‌ر ته‌كنه‌لۆژیایه‌ك هه‌بێت كه‌ چه‌قی بابه‌ته‌كه‌بێت
وه‌ به‌راستی هێزی بزوێنه‌ری پشتی شته‌كه‌یه‌،
توانای فێربوونی ئامێرە،
كه‌ ده‌یكاته‌ تەکنەلۆجیایەکی زۆر بەهێز،
هه‌ڵوه‌شێنه‌ر، بێوێنە، و پێوانەکراو.
باشترین نموونه‌ كه‌ له‌م دواییانه‌دا بینیم
ئه‌و شتانه‌یه‌ كه‌ ته‌كنه‌لۆژیای (دیپ مایند)ی گووگڵ توانی بیكات.
به‌ سیستمی(ئه‌لفاگۆو).
ئێستا، ئه‌م سیستمه‌ ده‌توانێت شكست به‌ باشترین یاریزانی جیهان بهێنێت
له‌ یاری(گۆو)ی مێژووییدا.
به‌لای كه‌مه‌وه‌ بۆ من،
دوو شت به‌راستی تێبینیكراون ده‌رباره‌ی یاری (گۆوو).
یه‌كێكیان ئه‌وه‌یه‌ كاتێك تۆ یاری ده‌كه‌یت،
ژماره‌ی ڕیزکردنەکانی کە دەکرێت بۆردەکە تێیدا بێت
له‌ بنه‌ره‌تدا ناكۆتایه‌.
ژماره‌ی ئه‌گه‌ره‌كان زیاتره‌ له‌ژماره‌ی ئه‌و ئه‌تۆمانه‌ی له‌گه‌ردووندا هه‌یه‌.
کەواتە ئەمە واتای چییە،
واتا تۆ هه‌رگیز ناتوانی كۆمپیوته‌رێك درووستبكه‌ی كه‌ یاری(گۆو) بباته‌وه‌
وه‌ك ئه‌وه‌ی له‌شه‌تره‌نجدا ده‌یكه‌یت،
كه‌ هێزێكی كۆمپیوته‌ری بێژیری ده‌هاویته‌ ناوی.
بۆیه‌ به‌روونی، به‌ره‌وچوونێكی شێوه‌بیركردنه‌وه‌ی ئاڵۆزی پێویسته‌.
دووه‌م شت كه‌ تێبینیكراوه‌ ئه‌وه‌یه‌،
گه‌ر قسه‌ له‌گه‌ڵ پاڵه‌وانێكی یاری(گۆو) بكه‌ی،
ئه‌و كه‌سه‌ ناتوانێت به‌وردی پێتبڵێ كه‌ چییه‌
ئه‌وان كاتی یاریكردنه‌كه‌ بیری لێ ده‌كه‌نه‌وه‌
شتێكی زۆر ژیرانه‌یه‌،
وه‌ك ئه‌وه‌ وایه‌ هه‌ست بكه‌ی ده‌بێ چ جوڵه‌یه‌ك بكه‌یت.
ئه‌م دوو تایبه‌تمه‌ندییه‌،
ده‌توانم بڵێم كردنی یاری(گۆو) له‌ پاڵه‌وانێتییه‌كان
شتێكه‌ له‌ به‌ئامێربوون و ،بوون بە ئۆتۆماتیکی دووره‌
وه‌ ڕاستی ئەوەش کە وایە پێویستە ئاڵای ئاگاداركردنه‌وه‌مان بۆ هەڵکات.
هۆكاره‌كه‌ش ئه‌وه‌یه‌ وامان ،لێده‌كات هێڵێكی جیاكه‌ره‌وه‌ بكێشین
له‌لایه‌كی هێڵه‌كه‌ هه‌موو ئیش وئه‌ركه‌كان هه‌ن
كه‌ هه‌ستی پێده‌كه‌ین له‌هه‌ندێ ئاستدا رۆتینی و دووباره‌بوه‌وه‌ن
وه‌ چاوه‌ڕوانكراویشن.
ده‌زانین ئه‌م ئیشانه‌ ده‌كرێ ،له‌كارگه‌ی جیاوازبن
له‌وه‌یه‌ له‌ پیشه‌ جیاوازه‌كان و له‌ئاستی پیشه‌یی جیاوزدابن،
به‌ڵام چونكه‌ له‌بنه‌ره‌تدا پێشبینیكراون،
ده‌زانین كه‌ ره‌نگه‌ له‌خاڵێكدا بکەونە به‌ر مه‌ترسی
فێربوونی ئامێره‌كان،
هەر بۆیە، ده‌بنه‌ ئۆتۆماتیكی.
بەهەڵەیا نەچن -- ئەوە ئیشی زۆر ئەگرێتەوە.
كه‌ به‌نزیكه‌یی نیوه‌ی
ئیشه‌كانی ناو ئابورییه‌.
به‌ڵام له‌لاكه‌ی تری هێڵه‌كه‌وه‌،
هه‌موو ئه‌و ئیشانه‌مان هه‌یه‌ كه‌ پێویستیان به‌ هه‌ندێ توانا هه‌یه‌
كه‌ ئێمه‌ ده‌یزانین وه‌ك مرۆڤی بێهاوتا،
ئه‌مه‌ش ئه‌و ئیشانه‌یه‌ پێمانوایه‌ سه‌لامه‌تن.
له‌سه‌ر بنچینه‌ی ئه‌وه‌ی من ده‌یزانم له‌سەر یاری(گۆو)،
پێشبینی ده‌كه‌م كه‌ له‌ لایه‌نه‌ سه‌لامه‌ته‌كه‌ی هێڵه‌كه‌ بێت.
به‌ڵام راستیه‌كه‌ ئه‌وه‌یه‌ كه‌ وانییه‌، گۆۆگڵ ئه‌م كێشه‌یه‌ی چاره‌كردووه‌
وه‌ پێشبینی ده‌كات ئه‌و هێڵه‌ زۆر جوڵاوبێت.
وه‌ بگوێزرێته‌وه‌.
به‌ئاراسته‌یه‌كیشدا بگوێزرێته‌وه‌ كه‌ ئیش و پیشه‌ی زیاتر و زیاتر له‌ناو ببات
كه‌ ئێمه‌ ئێستا پێمان وایه‌ پارێزراوین له‌ به‌ئه‌لیكترۆنی بوون.
راستییه‌كی تر كه‌ ده‌بێ تێییبگه‌ین
ئه‌وه‌یه‌ كه‌ به‌ هیچ شێوه‌یه‌ك ئیشه‌ كرێ .كه‌مه‌كان و كه‌م داهاته‌كان نین به‌ته‌نیا
یاخود ئه‌و ئیشانه‌ی كه‌ خه‌ڵكی
نه‌خوێنده‌وار ده‌یكه‌ن.
به‌ڵگه‌ی زۆر هه‌یه‌ پشانی ده‌دات
ئه‌و ته‌كنه‌لۆژیایه‌ خێرا باز ده‌دات به‌سه‌ر په‌یژه‌ی كارامه‌یی.
بۆیه‌ كاریگه‌رییه‌كانی ده‌بینین له‌سه‌ر كاره‌ پرۆفیشناڵه‌كانیش--
ئه‌و ئیشانه‌ی له‌لایه‌ن خه‌ڵكی پرۆفیشناڵه‌وه‌ ده‌كرێ وه‌ك ژمێریار
شیكه‌ره‌وه‌ی دارایی،
رۆژنامه‌وان،
پارێزه‌ر، پسپۆڕی تیشك و وه‌ له‌وه‌ش زیاتر.
بۆیه‌ زۆرێك له‌و شتانه‌ی بروامان پێهێناون
ده‌رباره‌ی جۆری ئیش و كاروپیشه‌كان
له‌ژێر مه‌ترسی به‌ئه‌لیكترۆنی بووندان له‌داهاتوودا
ئەگەری زۆرە بەربەستیان بۆ درووستبکرێت بەرەوپێش بچن.
بۆیه‌ كاتێ ئاماژه‌كان ده‌خه‌ینه‌ پال یه‌كتر
پێموایه‌ به‌ روونی پیشانمان ده‌دات كه‌ له‌داهاتوودا كۆتایی دێت به‌
بێكارییه‌كی به‌رچاو.
یان بەلایەنی کەمەوە،
ره‌نگه رووبه‌رووی بێكاری زۆر، و كه‌می مووچه‌ ببینه‌وه
له‌وانه‌یه‌ هه‌ره‌سی مووچه‌شی لێ بكه‌وێته‌وه‌
وه‌ به‌دڵنیایی، رێژه‌یه‌كی به‌رچاوی نایه‌كسانی.
ئه‌مانه‌ هه‌مووی، ڕێژه‌یه‌كی مه‌ترسیداری سترێس درووست ده‌كه‌ن
له‌سه‌ر ته‌واوی كۆمه‌ڵگه‌.
له‌سه‌روی ئه‌مه‌شه‌وه‌، كێشه‌ی بنچینه‌یی له‌ ئابوریدا سه‌رهه‌ڵده‌ده‌ن
ئه‌مه‌ش بۆیه‌ سه‌رهه‌ڵده‌دات چونكه‌ پیشه‌كان میكانیزمی سه‌ره‌تایین
كه‌ داهات دابه‌ش ده‌كه‌ن، و هێزیش دەدەن،
به‌و به‌كاربه‌رانه‌ی ئه‌و كه‌لوپه‌لانه‌ دەکڕن كه‌ ئێمه‌ درووستی ده‌كه‌ین.
بۆئه‌وه‌ی ئابوری و بازاڕێكی چالاكت هه‌بێ،
ده‌بێ به‌كاربه‌ری زیاتر و زیاترت هه‌بێ
كه‌ به‌راستی بتوانن به‌رهه‌م و خزمه‌تگوزارییه‌كانت بکڕن
كه‌ به‌رهه‌مهاتوون.
ئه‌گه‌ر ئه‌مه‌ت نه‌بوو، ده‌كه‌ویته‌ به‌ر مه‌ترسی
چه‌قبه‌ستنی ئابوری،
یاخود ره‌نگه‌ ته‌نانه‌ت داته‌پینی ئابوری لێبكه‌وێته‌وه‌،
ئه‌گه‌ر كریاری ته‌واوت نه‌بوو
بۆ كرینی به‌رهه‌م و خزمه‌ته‌كانت.
زۆر گرنگه‌ كه‌ له‌مه‌ تێبگه‌ین
هه‌موومان وه‌ك تاك پشت ده‌بەستین به‌ ده‌ستگه‌یشتن به‌و ئابورییه‌ی بازاڕ
بۆ ئه‌وه‌ی سه‌ركه‌وتووبین.
ده‌توانی بیهێنیته‌ به‌رچاوت له‌رێگه‌ی بیركردنه‌وه‌ له‌ كه‌سێكی جیاوز.
بیهێنیتە بەرچاوی خۆت، بۆ نموونە، ستیڤ جۆبس،
بخەیتە سەر دورگەیەک هەر خۆی بێت
له‌و دورگه‌یه‌، ده‌بێ به‌ناویدا بسوڕێته‌وه‌،
گوێزی هیندی كۆبكاته‌وه‌ وه‌ك هه‌ركه‌سێكیتر.
له‌راستیدا نابێته‌ كه‌سێكی جیاواز و تایبه‌ت،
هۆكاره‌كه‌شی ئه‌وه‌یه‌ كه‌ بازاڕێك نییه‌
تا پێوانه‌ی لێهاتوییه‌ باوه‌رپێنه‌كراوه‌كه‌ی پێبكات.
بۆیه‌ ده‌ستگه‌یشتن به‌و بازاڕه‌ زۆر ،گرنگه‌ بۆ ئێمه‌ وه‌ك تاك
وه‌ بۆ تێكڕای سیستمه‌كه‌ تا بتوانێت به‌رده‌وام بمێنێته‌وه‌.
پرسیاره‌كه‌ ئه‌وه‌یه‌: بە وردی ده‌توانین چی بكه‌ین ده‌رباره‌ی ئه‌مه‌؟
پێموایه‌ ده‌توانی ئه‌مه‌ وێنا بكه‌ی له‌ڕێگای چوارچێوه‌یه‌كی نمونه‌یی.
ده‌توانین پێشبینی بكه‌ین له‌داهاتوو هه‌موومان ئیشی كه‌متر بكه‌ین،
كاتی زیاترمان ده‌بێت بۆ كات به‌سه‌ربردن،
كاتی زیاتر به‌سه‌ربه‌رین له‌ناو خێزانه‌كانمان،
كاتی زیاتر بۆ كردنی ئه‌و شتانه‌ی كه‌ به‌راستی پاداشتیان هه‌یه‌
وه‌ زیاتر له‌مه‌ش.
پێموایه‌ ئه‌مه‌ بیناییە گه‌وره‌كه‌یه‌.
ئه‌مه‌ شتێكه‌ ده‌بێت به‌دڵنیایی شه‌ڕبكه‌ین بۆ بەرەوپێشچوونی.
له‌ هه‌مان كاتدا، پێموایه‌ ده‌بێ راستبین بین،
وه‌ ئه‌وه‌مان لا ڕوونبێت
كه‌ ره‌نگه‌ ڕووبەڕووی كێشه‌ی به‌رچاو ببینه‌وه‌ له‌ دابه‌شبوونی داهات.
خه‌ڵكانی زۆر له‌دواوه‌ جێ بمێنن.
پێموایه‌ بۆ چاره‌سه‌ركردنی ئه‌م كێشه‌یه‌،
له‌كۆتاییدا ده‌بێ ڕێگایه‌ك بدۆزینه‌وه‌
بۆ جیاكردنه‌وه‌ی داهات له‌ ئیشه‌ باوه‌كان.
وه‌ باشرین و ڕێكوپێكترین ڕێگا كه‌ من ده‌یزانم بۆ كردنی ئه‌مه‌
هه‌ندێ جۆری داهاتی گه‌ره‌نتی كراوه‌ یاخود داهاتی بنچینه‌یی گشتییه‌.
ئێستا، داهاتی بنچینه‌یی بوه‌ته‌ بیرۆكه‌یه‌كی گرنگ.
هه‌موو سه‌رنجه‌كانی به‌لای خۆیدا راكێشاوه‌،
كۆمه‌ڵێ چالاكی تاقیكاری گرنگ
و تاقیكردنه‌وه‌ی گرنگ هه‌ن له‌تێكڕای جیهان.
به‌بڕوای من داهاتی بنچینه‌یی ده‌رمانی هه‌موو كێشه‌كان نییه‌؛
چاره‌سه‌رێكی پێویست نییه،
به‌ڵكو جێگایه‌كه‌ بۆ ده‌سپێكردن.
بیرۆكه‌یه‌كه‌ ده‌توانین بنیاتی له‌سه‌ربنێین و پوختەی بکەین.
بۆنمونه‌ شتێك كه‌ زۆرم ده‌رباره‌ی نووسیوه‌
ئه‌ویش ئه‌گه‌ری یه‌كخستنی پاداشته‌كان و داهاتی بنچینه‌ییه‌.
بۆ روونكردنه‌وه‌ی ئه‌مه‌،
بیهێنه‌ به‌رچاوت تۆ خوێندکارێکی كۆششكه‌ری ئاماده‌ییت
هەڕەشەی ئه‌وه‌ت له‌سه‌ره‌ له‌ قوتابخانه‌ ده‌ربكرێییت.
وه‌ وای دابنێ ده‌زانی له‌خاڵێكدا له‌داهاتوو
كێشه‌ نییه‌ هه‌رچییه‌كه‌،
داهاتت هه‌مان داهاتی ئەوانی تر دەبێت.
بەبڕاوی من، ئه‌مه‌ هانده‌رێكی لاده‌ر دروست ده‌كات
بۆ تۆ تا وازبهێنی و .له‌ قوتابخانه‌ و بێییته‌ ده‌ره‌وه‌
من ده‌ڵێم با شته‌كان به‌و شێوه‌یه‌ دانه‌ڕێژین.
له‌بری ئه‌وه‌، با شتێ زیاتر بده‌ین به‌و كه‌سانه‌ی ئاماده‌یی ته‌واو ده‌كه‌ن
زیاتر له‌وانه‌ی واز ده‌هێنن.
ده‌توانین ئه‌م بیرۆكه‌ی هاندانه‌ بخه‌ینه‌ ناو داهاتی بنچینه‌ییه‌وه‌، و
ره‌نگه‌ په‌لبكێشێ بۆ بواری تریش.
بۆ نمونه‌، هانده‌رێك درووست بكه‌ین بۆ كاركردن له‌ناو كۆمه‌ڵگادا
بۆ یارمه‌تی ئه‌وانیتر،
به‌ كردنی شتی باش بۆ ژینگه‌ و ده‌وروبه‌ر، و
بەم شێوەیە.
به‌ تێكه‌ڵكردنی هاندان و داهاتی بنچینه‌یی،
له‌ ڕاستیدا ده‌توانین باشتری بكه‌ین،
به‌لایه‌نی كه‌مه‌وه‌ ڕەنگە دوو هه‌نگاوی بنێیین
به‌ ئاراسته‌ی چاره‌سه‌ری كێشه‌یه‌كی تر
كه‌ پێم وایه‌ ڕەنگە له‌ داهاتوودا رووبه‌روومان ببێته‌وه‌،
به‌و شێوه‌یه‌ش ده‌توانین مانا و چێژ بدۆزینه‌وه‌،
وه‌ چۆن كاته‌كانمان پڕبكه‌ینه‌وه‌
له‌جیهانێكدا كه‌ پێویستی به‌ ئیشه‌ باوه‌كان كه‌متره‌؟
بۆیه‌ به‌فراوانكردن و باشتركردنی داهاتی بنچینه‌یی،
ده‌توانین وای لێبكه‌ین جوانتر ده‌ركه‌وێ،
ڕەنگە بتوانین وایلێبكه‌ین زیاتر قبوڵكراو بێت له‌رووی سیاسی وكۆمه‌ڵایه‌تیه‌وه‌
وه‌ زیاتر شیاو بێت--
به‌كردنی ئه‌مه‌،
ئەگەرەکان زیاد دەکەین کە بگەین بەوەی دەمانەوێت
پێم وایه‌ یه‌كێ له‌ بنچینه‌ییترین،
به‌رهه‌ڵستییه‌ زۆر بنه‌ره‌تییه‌كان
ئه‌وه‌یه‌ كه‌ زۆرینه‌مان بیرۆكه‌ی داهاتی بنچینه‌ییمان هه‌یه‌،
یان هه‌ر فراوانبونێكی به‌رچاوی تۆڕی سه‌لامه‌تی،
ئه‌مه‌ ترسێكه‌ كه‌ ڕەنگە خه‌ڵكێكی زۆر دروستببێت
ڕەوڕەوەی ئابوری لێ بخوڕن،
به‌ڵام خه‌ڵكی ته‌واومان نه‌بێت بۆ ڕاکێشانی.
هه‌موو ئه‌وه‌ی ده‌مه‌وێ بیڵێم
ئه‌وه‌یه‌ كه‌ له‌ داهاتوودا،
ئامێره‌كان زیاتر توانای ئه‌وه‌ په‌یدا ده‌كه‌ن كه‌ ره‌وره‌وه‌كه‌مان بۆ رابكێشن.
ئه‌مه‌ش ده‌بێ بژارده‌ی زیاترمان بداتێ
بۆ شێوازی بونیاتنانی ،كۆمه‌ڵگا و ئابورییه‌كه‌مان
وه‌ پێموایه‌ له‌كۆتاییدا، له‌وه‌ تێده‌په‌ڕێ كه‌ ته‌نیا بژارده‌یه‌ك بێت،
وای لێدێت ده‌بێته‌ پێویستی.
هۆكاره‌كه‌ش بێگومان ئه‌وه‌یه‌ ئەمە هەمووی فشارێکی زۆر
دەخاتە سەر کۆمەڵگاکەمان، و
چونكه‌ ئیشه‌كان ئه‌و میكانیزمه‌ن
كه‌ هێز ده‌به‌خشن به‌ به‌كاربه‌ره‌كان
بۆ ئه‌وه‌ی بتوانن ئابوری به‌ڕێوه‌ ببه‌ن.
له‌ ڕاستیدا ئه‌م میكانیزمه‌ ده‌ستده‌كات به‌ داخوران له‌ داهاتوودا،
پێویسته‌ له‌سه‌رمان بیگۆڕین به‌ میكانیزمێكی تر
یا بەرەوڕووی مه‌ترسیه‌ك بڕۆین
كه‌ هه‌موو سیستمه‌كه‌مان جێگیری له‌ده‌ستبدات.
سه‌ره‌نجام، من پێموایه‌
كه‌ چاره‌سه‌ركردنی ئه‌م كێشانه‌،
به‌تایبه‌تی دۆزینه‌وه‌ی ڕێگایه‌ك بۆ بونیاتنانی ئابوری داهاتوو
كه‌ بۆ هه‌موومان گونجاوبێت،
له‌ هه‌موو ئاسته‌كانی كۆمه‌ڵگادا،
ده‌بێته‌ گرنگترین بەربەست كه‌ رووبه‌ڕووی هه‌موان ده‌بێته‌وه‌
له‌ چه‌ند ساڵ و ده‌یه‌ی داهاتوودا.
زۆر سوپاس.
(چه‌پڵه‌)